CELEX: 62012CN0158
Language: fi
Date: 2012-03-30 00:00:00
Title: Asia C-158/12: Kanne 30.3.2012 — Euroopan komissio v. Irlanti

16.6.2012   
            
            
               FI
            
            
               Euroopan unionin virallinen lehti
            
            
               C 174/18
            
         Kanne 30.3.2012 — Euroopan komissio v. Irlanti
   (Asia C-158/12)
   2012/C 174/28
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamiehet: S. Petrova ja K. Mifsud-Bonnici)
   
      Vastaaja: Irlanti
   
      Vaatimukset
   
   
               —
            
            
               On todettava, että Irlanti ei ole noudattanut direktiivin 2008/1/EY (1) 5 artiklan 1 kohdan mukaisia velvoitteitaan, koska se ei ole antanut lupia direktiivin 6 ja 8 artiklan mukaisesti tai koska se ei ole tarkistanut asianmukaisesti uudelleen ja tarvittaessa ajanmukaistanut lupaehtoja, kun on kyse 13 olemassa olevasta sikojen ja siipikarjan kasvatuslaitoksesta Irlannissa, minkä vuoksi se ei ole varmistanut, että kyseiset olemassa olevat laitokset toimivat direktiivin 3, 7, 9, 10 ja 13 artiklan, 14 artiklan a ja b kohdan sekä 15 artiklan 2 kohdan mukaisesti 30.10.2007 mennessä.
            
         
               —
            
            
               Irlanti on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 2008/1/EY 5 artiklan 1 kohdan mukaisesti jäsenvaltioiden velvollisuutena oli varmistaa, että niiden toimivaltaiset viranomaiset joko antavat lupia 6 ja 8 artiklan mukaisesti tai tarkistavat asianmukaisesti uudelleen ja tarvittaessa ajanmukaistavat olemassa olevat lupaehdot 30.10.2007 mennessä.
   Käytettävissään olevien tietojen perusteella komissio päättelee, että olemassa olevat sikojen ja siipikarjan kasvatuslaitokset toimivat Irlannissa edelleen ilmaan minkäänlaista direktiivin 2008/1/EY mukaista lupaa, minkä vuoksi komissio katsoo, että Irlanti ei ole noudattanut direktiivin 5 artiklan 1 kohdan mukaisia velvoitteitaan.
   
      (1)  Ympäristön pilaantumisen ehkäisemisen ja vähentämisen yhtenäistämiseksi 15.1.2008 annettu Euroopan parlamentin ja neuvoston direktiivi 2008/1/EY (EUVL L 24, s. 8).